JAMIYAT NOMI, MANZILI , FAOLIYAT YURITISH MUDDATI

1.1. Jamiyat nomi

1.1.1. To’liq nomi:

o’zbek tilida: «YO'LREFTRANS» Aksiyadorlik Jamiyati;

rus tilida: Aksionernoe obщestvo «YO'LREFTRANS»;

ingliz tilida: « YO'LREFTRANS » Joint-Stock company.

1.1.2. Qisqartirilgan nomi:

o’zbek tilida: «YO'LREFTRANS» AJ;

rus tilida: AO «YO'LREFTRANS»;

ingliz tilida: «YO'LREFTRANS» JSC.

1.2. «YO'LREFTRANS» aksiyadorlik jamiyati (bundan buyon - Jamiyat) O’zbekiston Respublikasining 1991 yil 19 noyabrdagi “Davlat tasarrufidan chiqarish va xususiylashtirish to’g’risida”gi qonuniga, O’zbekiston Respublikasi Vazirlar Maxkamasining 2001 yil 3 martdagi 108-sonli va 9 martdagi 119-sonli qarorlariga, O’zbekiston Respublikasi Davlat mulki qo’mitasi 2002 yil 9 iyuldagi 198 k-PO -sonli buyrug’iga asosan “O’zbekiston temir yullari” DATK tizimidagi “Dorreftrans” korxonasi asosida qayta tashkil etilgan.

1.3. Jamiyatning joylashgan eri va pochta manzili: O’zbekiston Respublikasi, 108400, Sirdaryo viloyati, Sirdaryo shaxar, Guliston ko’chasi, 351 uy.

1.4. Jamiyatning elektron pochta manzili – reftrans@umail.uz

1.5. Jamiyatning rasmiy veb-sayti: www.reftrans.uz

1.6. Jamiyatning faoliyat muddati chegaralanmagan.

YURIDIK MAQOMI

2.1. Jamiyat yuridik shaxs bo’lib hisoblanadi va o’z faoliyatini O’zbekiston Respublikasining amaldagi qonun hujjatlari hamda mazkur Ustav asosida amalga oshiradi.

2.2. Jamiyat o’z mustaqil balansiga ega, belgilangan tartibda O’zbekiston Respublikasi hududida va undan tashqarida banklarda hisobvaraqalari va boshqa turdagi hisobvaraqalar ochadi, firma nomi davlat tilida to’liq yozilgan hamda joylashgan eri ko’rsatilgan yumaloq muhrga ega. Muhrda bir vaqtning o’zida firmaning nomi boshqa istalgan tilda ham ko’rsatilishi mumkin.

2.3. Jamiyat o’zining nomi va joylashgan eri yozilgan shtamp va blankalarga, o’z timsoliga, shuningdek belgilangan tartibda ro’yxatdan o’tkazilgan tovar belgisiga hamda fuqarolik muomalasi ishtirokchilarining, tovarlarning, ishlarning va xizmatlarning xususiy alomatlarini aks ettiruvchi boshqa vositalarga ega bo’lishga haqli.

2.4. Jamiyat yuridik shaxs bo’lib, u o’z mustaqil balansida hisobga olinadigan alohida mol-mulkka, shu jumladan o’zining ustav fondiga (ustav kapitaliga) berilgan mol-mulkka ega bo’ladi, o’z nomidan mulkiy va shaxsiy nomulkiy huquqlarni olishi hamda amalga oshirishi, zimmasiga majburiyatlar olishi, sudda da’vogar va javobgar bo’lishi mumkin.

2.5. Jamiyat davlat ro’yxatidan o’tkazilgan paytdan e’tiboran yuridik shaxs maqomiga ega bo’ladi.

2.6. Jamiyat o’z majburiyatlari yuzasidan o’ziga tegishli barcha mol-mulk bilan javobgar bo’ladi.

2.7. Jamiyat o’z aksiyadorlarining majburiyatlari yuzasidan javobgar bo’lmaydi.

2.8. Jamiyat davlat va uning organlari majburiyatlari yuzasidan javobgar bo’lmaydi, xuddi shuningdek davlat ham jamiyat va uning organlarining majburiyatlari yuzasidan javobgar bo’lmaydi.

2.9. Jamiyat filiallar tashkil etishga va vakolatxonalar ochishga haqli. Ular jamiyatning kuzatuv kengashi tomonidan tasdiqlangan nizom asosida ish yuritadi.

2.10. Jamiyat aksiyadorlik jamiyati yoki mas’uliyati cheklangan jamiyat shaklidagi sho’ba va tobe xo’jalik jamiyatlariga ega bo’lishi mumkin. Jamiyat va sho’ba xo’jalik jamiyati o’rtasidagi munosabat sho’ba xo’jalik jamiyati shartnomasi va (yoki) nizomi asosida boshqariladi.

2.11. Jamiyatni qayta tashkil etish va tugatish qonun hujjatlarida belgilangan tartibda qaror qabul qilingan paytda amalga oshiriladi.

JAMIYAT FAOLIYATINING MAQSADI VA SOHASI

3.1. Jamiyat faoliyatining asosiy maqsadi daromad olish va moddiy ahvolni, mehnat jamoasi a’zolarining ijtimoiy-maishiy sharoitini, O’zbekiston Respublikasi iqtisodiyotining rivojlanishini yaxshilash.

3.2. O’z faoliyatining maqsadiga erishish uchun jamiyat quyidagilarni amalga oshiradi:

• halq xo’jaligi, firmalar, xususiy shaxslar yuklarini tashishni tashkil qilish, xukumatlararo shartnomalarga muvofiq davlat uchun zarur bo’lgan tez buziladigan yuklarni tashishni tezkorlik bilan imtiyozli suratda amalga oshirish, xamda olingan foydani jamiyat iqtisodiy manfaatlari va uning mexnat jamoasi ijtimoiy manfaatlari yo’lida ishlatish;

• xarakatdagi sostav barcha turlari ular bog’lamlari va agregatlarining joriy, depo va kapital ta’mirlash;

• extiyot qismlar va xalq iste’moli mollarini ishlab chiqarish, axoliga maishiy, kommunal va transport xizmatlari ko’rsatish;

• shaxsiy va band bo’lgan moliyaviy mablag’lar xisobiga tovarlar, ishlar va xizmatlar bo’yicha eksport-import operasiyalari;

• moliyaviy, vositachilik faoliyatini amalga oshirish, shu jumladan savdo-vositachilik va savdo-sotig’:

• yuk tashishni rejalashtirish;

• firmalar, savdo uylari, konsernlar, aksiyadorlik jamiyatlari, mas’uliyati cheklangan jamiyatlar, barcha mulk shakllaridagi qo’shma korxona va tashkilotlar tashkil qilish va ishlashini yo’lga qo’yish bo’yicha sarmoyalar kiritish faoliyati;

• marketing, konsalting, axborot-xisoblash xizmatlari;

• refrijeratorli seksiyalar va boshqa yuklarni nazorat qilish va kuzatib borish bo’yicha xizmatlar ko’rsatish;

• xar qanday maxsus asbob-uskunalarni ishlab chiqarish, ta’mirlash, sotish yoki ijaraga berish xamda asbob-uskunalarni ta’mirlashda texnikaviy mablaglarni ishlatish;

• er uchastkalari va omborxonaga mo’ljallangan xonalarni ijaraga olish va berish, tashkilotlar, firmalar va xususiy shaxslarni yuklari saqlanishini kafolatlagan xolda omborxona uchun mo’ljallangan xonalar bilan ta’minlash xizmatlari ko’rsatish;

• tijorat bo’yicha xizmatlar ko’rsatish, shu jumladan O’zbekiston Respublikasidagi amaldagi qonunlarga zid bo’lmagan xolda turli xil nashrlar va varaqlanadigan kitobchalar, risolalar xamda boshqa nashriyot maxsulotlarini tarqatish;

• yuklarni deklarasiyadan o’tkazish, sug’urtalash, jo’natish, kuzatib borish hamda qo’riqlashni tashkil qilish;

• mustaqil tashqi iqtisodiy faoliyat;

• davlatlararo va maxalliy yo’llar yo’nalishlari bo’yicha yuklarni jo’natuvchilar va qabul qilib oluvchilarga transport-ekspeditorlik xizmatlari ko’rsatishni amalga oshirish va tashkil qilish;

• jamiyat filiallariaro munosabatlarni ta’minlash va ular faoliyatini koordinasiyalash;

• yuklarni omborxonalardan jo’natish va qabul qilib olishni tashkil qilish;

• pullik o’qitish kurslarini tashkil qilish;

• turli xil ishlab chiqarish chiqindilari, ikkilamchi xom-ashyo va maishiy chiqindilarni yarim tayyor maxsulot xamda tayyor maxsulot sifatida yig’ish, sotib olish, qayta ishlash va sotuvga chiqarish;

• tijorat va savdo faoliyati;

• marketing, agentlik va boshqa xizmatlari ko’rsatish;

• tovar-material boyliklarni yarmarkalar, kim oshdi savdosi orqali bozor tovaraylanmasiga jalb qilish;

• tijorat do’konlarini tashkil qilish va ishlatish;

• ko’rgazmalar, kim oshdi savdolari va taqdimot marosimlari, tijorat kompaniyalarini tashkil qilish xamda o’tkazish;

• qishloq xo’jaligi, chorvachilik va parrandachilik maxsulotlarini saqlash, jo’natish va sotuvga chiqarish;

• umumiy ovqatlanishni tashkil qilish.

3.3. Jamiyat qonunga xilof bo’lmagan faoliyatning boshqa turlari bilan shug’ullanishga haqli.

3.4. Jamiyat maxsus ruxsat (lisenziya) talab qilinadigan faoliyatni amalga oshirishga haqli, ushbu faoliyatni tegishli maxsus ruxsatnoma (lisenziya) olgandan keyin amalga oshiriladi.